stanford-oval/wikipedia huggingface dataset:
Hullut hautajaiset

| Hullut hautajaiset> Death at a Funeral |
| --- | --- |
 Elokuvan juliste
Ohjaaja:  Neil LaBute
Käsikirjoittaja:  Dean Craig
Tuottaja:  Sidney Kimmel William Hordberg Chris Rock Share Stallings Laurence Malkin
Säveltäjä:  Christophe Beck
Kuvaaja:  Rogier Stoffers
Leikkaaja:  Tracey Wadmore-Smith
Pääosat:  Loretta Devine Peter Dinklage Danny Glover Regina Hall Martin Lawrence James Marsden Tracy Morgan Chris Rock Zoë Saldaña
Valmistustiedot
Valmistusmaa:  Yhdysvallat
Tuotantoyhtiö:  Sidney Kimmel Entertainment Wonderful Films Parabolic Pictures Stable Way Entertainment Screen Gems
Levittäjä:  Screen Gems Netflix
Ensi-ilta:  16. huhtikuuta 2010
Kesto:  92 minuuttia
Alkuperäiskieli:  englanti
Budjetti:  $21 miljoonaa dollaria
Tuotto:  $49,050,886 dollaria
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Hullut hautajaiset (engl. Death at a Funeral) on vuonna 2010 julkaistu Neil LaButen ohjaama komediaelokuva, joka on uusintaversio vuoden 2007 brittielokuvasta Arvoituksia arkussa. Pääosia esittävät muun muassa Peter Dinklage, Danny Glover, Regina Hall, Martin Lawrence ja James Marsden. Elokuva menestyi taloudellisesti kritiikistä huolimatta.
Juoni

Sukulaiset kokoontuvat Aaronin ja Ryanin isän hautajaisiin perheen kotiin, jolloin suurin piirtein kaikki mahdollinen menee pieleen. Arkussa on väärä ruumis, yksi hautajaisvieraista on huumepöllyssä, yksi valiumia kauppaava diileri ja kun kaikki yrittävät selvitellä välejään samaan aikaan, on melkoinen soppa valmis. Paikalle ilmaantuu myös outo muukalainen, joka kiristää aluksi rahaa veljeksiltä ja lopulta joudutaan myös huumaamaan valiumilla.
Näyttelijät

| 0 | 1 | 2 |
| --- | --- | --- |
|  Loretta Devine  | … |  Cynthia Barnes   |
|  Peter Dinklage  | … |  Frank Lovett   |
|  Danny Glover  | … |  setä Russell Barnes   |
|  Regina Hall  | … |  Michelle Barnes   |
|  Martin Lawrence  | … |  Ryan Barnes   |
|  James Marsden  | … |  Oscar   |
|  Tracy Morgan  | … |  Norman   |
|  Chris Rock  | … |  Aaron Barnes   |
|  Zoë Saldaña  | … |  Elaine Barnes   |
|  Columbus Short  | … |  Jeff Barnes   |
|  Luke Wilson  | … |  Derek   |
|  Keith David  | … |  Reverend Davis   |
|  Ron Glass  | … |  tri. Duncan Barnes   |
|  Kevin Hart  | … |  Brian   |
|  Regine Nehy  | … |  Martina   |
|  Robert Lee Minor  | … |  Edward Barnes   |
Aiheesta muualla

Hullut hautajaiset Internet Movie Databasessa (englanniksi)
Hurrikaani Ophelia

| Hurrikaani Ophelia |
| --- | --- |
 12.10.2017
Nimettiin::  9.10.2017
Alin paine::  hPa
Kovin tuuli::  40 m/s
 Ophelian reitti ja voimakkuus.  Reittikartan pallot on väritetty Saffirin–Simpsonin asteikon mukaan. 012345
Aiheesta muualla
  Hurrikaani Ophelia Commonsissa 
Hurrikaani Ophelia oli vuoden 2017 kymmenes hurrikaani ja 15. nimetty trooppinen myrsky Atlantin hurrikaanikaudella. Viisiportaisella Saffirin-Simpsonin hurrikaaniasteikolla se luokiteltiin tasolle kaksi.
Ophelia oli poikkeuksellinen hurrikaani, koska se kulki Atlantin sellaisissa osissa, joissa merivesi on yleensä liian viileää hurrikaanien kehittymiselle.
Ophelia alkoi muodostua 6. lokakuuta rintamavyöhykkeen aallosta noin 1 300 km Azorien länsipuolella. Seuraavana päivänä se alkoi saada subtrooppisen matalapaineen piirteitä. Siitä kehittyi trooppinen myrsky, ja keskiviikkona 11. lokakuuta se saavutti hurrikaanin voiman. 
Ophelia voimistui kolmanteen luokkaan eli voimakkaaksi hurrikaaniksi 14. lokakuuta paikallista aikaa.
Ophelia kulki Atlantin itäosassa Kanariansaarten länsipuolelta ja Azorien yli.
Se liikkui Atlantilla pohjoiseen, ja sen ennustettiin tuovan sateita ja myrskytuulia Britteinsaarille.
Irlannissa kaikki oppilaitokset suljettiin ja monia lentoja ja lauttoja peruttiin myrskyn takia.
Aiheesta muualla

Kuvia tai muita tiedostoja aiheesta Hurrikaani Ophelia Wikimedia Commonsissa
Hornindalsrokken

Hornindalsrokken
Nähtynä etelän suunnasta, Riksvei 60 -tien varrelta, Hornindalin kunnassa.
| --- | --- |
Sijainti:   Norjassa, Strandan -, Hornindalin - ja Ørstan kuntien rajalla
Vuoristo:  Sunnmørsalpene
Korkeus merenpinnasta:  1 529 m
Prominenssi:  452  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Hornindalsrokken on vuorenhuippu kolmen kunnan, Strandan (Møre ja Romsdal), Hornindalin (Sogn ja Fjordane) ja Ørstan (Møre ja Romsdal), rajalla, Norjassa.
Helpoimmat nousut huipulle ovat Sæterdalenista, Hornindalin kunnan puolelta tai Strandan puolelta, Kjellstaddalenista.
Suosittu näkymä huipulle on Honndøla bru -sillalta, joka on rakennettu vuonna 1810. Silta on Riksvei 60 -tien varrella sisäisessä Hornindalissa. Hornindalsrokkenista pohjoiseen sijaitsee järvi, Tyssevatnet. Järvi on keskellä ylänköä Hjørundfjorden-vuonon eteläpuolella.
Wikimedia Commonsissa on kuvia tai muita tiedostoja aiheesta .
Ihmistyyppi

Ihmistyyppi saattaa tarkoittaa seuraavia asioita:
Biologisessa antropologiassa joskus käytetty päärotua alempi luokittelutaso, ks. ihmisrotu.
Ihmistyyppi (kirjallisuus), kirjallisuuden yhteydessä esiintyvä käsite. Puhutaan esimerkiksi Dostojevskin, Tšehovin, Gogolin, Kafkan ja Camus´n ihmistyypeistä. Tunnettuja ovat esimerkiksi tšehovilainen tarpeeton ihminen, gogolilainen pikkuvirkamies ja Camus'n sivullinen.
Ihmistyyppi (sosiologia), sosiologiassa esiintyvä käsite. Esimerkiksi moderni ihmistyyppi.
Ihmistyyppi (psykologia), psykologiassa käytettävä luokittelujärjestelmä, ihmisten jakamisesta eri ihmistyypeiksi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ihmistyyppi”, voi hakea sivunnimihaulla, laajalla sivunnimihaulla tai tekstihaulla.
IUPAC

Esimerkki IUPAC-nimeämiskäytännöstä.
IUPAC (International Union of Pure and Applied Chemistry, eli kansainvälinen teoreettisen ja sovelletun kemian liitto) on järjestö, jonka tehtävänä on standardisoida kemian sanastoa ja mittausmenetelmiä. IUPAC myös päivittää viimeisimpiä tietoja atomien massoista ja muusta alati tarkentuvasta datasta. Kemiallisten yhdisteiden IUPAC-nimeämiskäytäntö on kansainvälisesti tunnustettu standardi.
Aiheesta muualla

International Union of Pure and Applied Chemistry
Hugo Jalava

Jalavan kotitalon seinään Petroskoissa vuonna 1970 kiinnitetty muistolaatta.
Hugo Jalava (3. helmikuuta 1874 Pietari – 28. huhtikuuta 1950 Petroskoi) oli pietarinsuomalainen veturinkuljettaja, joka teki myös pitkän uran Neuvostoliiton kommunistisen puolueen hallinnollisissa tehtävissä. Jalava tunnetaan erityisesti Venäjän vallankumouksen tapahtumien yhteydestä, jolloin hän auttoi V. I. Leniniä aluksi pakenemaan Suomeen heinäkuussa 1917 ja myöhemmin palaamaan takaisin Pietariin juuri ennen lokakuun vallankumousta. Lenin teki molemmat matkat Jalavan kuljettamassa veturissa lämmittäjäksi naamioituneena.
Elämä

Jalava työskenteli Pietarissa tehdastyöläisenä vuodesta 1889 lähtien, mutta hänet erotettiin poliittisen toimintansa vuoksi 1898. Tämän jälkeen Jalava työskenteli Suomen asemalla, kunnes ryhtyi veturinkuljettajaksi 1901. Jalava oli mukana rautatieläisten ammattiliiton toiminnassa ja vuoden 1905 vallankumouksen aikana hän oli rautatieläisten lakkokomitean puheenjohtaja. Epäonnistuneen vallankumouksen jälkeen Jalava salakuljetti Venäjälle laittomia painotuotteita, aseita sekä auttoi vallankumouksellisia matkustamaan salaa. Suomen Sosialidemokraattiseen Puolueeseen Jalava liittyi 1906.
Vuoden 1917 vallankumouksen aikana Jalava kuljetti heinäkuussa viranomaisten etsimän Leninin turvaan Suomeen kuuluisalla höyryveturi nro 293:llä, jonka Suomen valtio lahjoitti Neuvostoliitolle vuonna 1957 lokakuun vallankumouksen 40-vuotisjuhlien yhteydessä. Nykyään veturi on esillä Suomen asemalla Pietarissa. Hieman ennen lokakuun vallankumousta Lenin matkusti Jalavan kyydillä takaisin Pietariin. Paluumatkalla mukana olivat myös Eino Rahja, Aleksanteri Schottmann sekä Rahjan appi Pekka Parviainen, joka luona Lenin oli piileskellyt. Pietarissa Lenin asui Jalavan asunnossa, jossa hän järjesti myös salaisia vallankumouksellisten kokouksia. Vallankumouksen käynnistyessä 7. marraskuuta 1917 Lenin siirtyi Jalavan asunnosta Rahjan saattamana vallankumouksellisten bolševikkien keskuspaikkaan Smolnaan.
Suomen sisällissodan aikana Jalava toimi punaisten kansanvaltuuskunnan palveluksessa Yrjö Sirolan johtaman ulkoasiainvaltuuskunnan sihteerinä, ja pakeni sodan loppuvaiheessa takaisin Pietariin.
Neuvostoliiton kommunistiseen puolueeseen Jalava liittyi 1925. Vuodesta 1930 lähtien hän työskenteli Karjalan tasavallan toimeenpanevassa keskuskomiteassa ja toisen maailmansodan aikana Sverdlovskin rautatiehallinnossa. Jalava palasi Petroskoihin sodan jälkeen ja ehti vielä ennen kuolemaansa työskentelemään Karjalan tasavallan ministerineuvostossa.
Perhe

Jalava oli naimisissa suomalaisen Lydia (Lyyli) Hermanssonin (1886–1975) kanssa vuodesta 1903 lähtien.
Kunnianosoituksia

Jalavalle myönnettiin työn sankarin arvonimi vuonna 1931 ja Leninin kunniamerkki 1948. Hän esiintyy myös Aleksandr Lopuhovin vuonna 1953 tekemässä historiamaalauksessa Kohti Petrogradia (В Петроград), jossa ovat Jalavan lisäksi ovat kuvattuna veturin ohjaamossa V. I. Lenin ja Eino Rahja. Maalaus on kuitenkin virheellinen, sillä Jalava lapioi siinä hiiliä, vaikka tosiasiassa höyryveturin polttoaineena olivat koivuhalot.
Aleksandr Lopuhovin maalaus Kohti Petrogradia (1953) neuvostoliittolaisessa postimerkissä vuodelta 1979. Jalava, Lenin ja Rahja veturin ohjaamossa.
Harry Halén

Harry Thorvald Halén (s. 24. toukokuuta 1943 Helsinki) on suomalainen orientalisti. Hän on tutkinut myös autonomian aikana Suomeen sijoitettujen venäläisten sotilasyksikköjen historiaa.
Ruotsinkieliseen perheeseen syntyneen Halénin isä Tor Holger Halén oli myyjä ja muusikko joka soitti ajoittain Dallapé-orkesterissa. Hän kiinnostui jo kouluaikana itämaisista kielistä ja uskonnoista ja hankki niitä käsitelleitä teoksia Helsingin antikvariaateista.
Halén opiskeli Helsingin yliopistossa altailaisia kieliä, sanskritia ja indologiaa sekä venäjän kieltä ja kirjallisuutta valmistuen filosofian kandidaatiksi 1970 ja lisensiaatiksi 1974. Hän työskenteli yliopiston Aasian ja Afrikan kielten ja kulttuurien laitoksella amanuenssina 1973–2005.
Halén on julkaissut vuodesta 1994 alkaen Unholan aitta: menneen maailman muistoja -nimisessä kirjasarjassa muun muassa autonomian ajan keisarillisen Venäjän armeijan Suomeen sijoitettujen yksikköjen historiaan liittyvää materiaalia. Hän on pitänyt esitelmiä ja julkaissut kirjallista materiaalia Carl Gustaf Emil Mannerheimin vuosina 1906–1908 Keski-Aasiaan tekemästä tiedustelu- ja tutkimusretkestä.
Suomennoksia

Viaporin/Helsingin ja Viipurin linnoituksen imaamien tataarinkieliset metrikkakirjat 1851–1914 ; toimittanut ja suomentanut sekä johdannolla varustanut Harry Halén. Unholan aitta 7. Tuohivirsu, Helsinki 1996
Manas ; kirgiisien kansalliseepoksesta valikoiden suomentanut Harry Halén ; kuvittanut Theodor Herzen. Suomen itämaisen seuran suomenkielisiä julkaisuja 30. Helsinki 2000
Eversti vapaaherra Mannerheimin alustava raportti matkasta, joka suoritettiin keisarin käskystä Kiinan Turkestanin ja Kiinan pohjoisten maakuntien halki Pekingin kaupunkiin vuosina 1906-7 ja 8. Unholan aitta 25. Tuohivirsu, Helsinki 2006
C. G. Mannerheim : Ratsain halki Aasian 1906–1908 ; matkapäiväkirjasta valikoiden suomentanut Harry Halén. Otava 2007
C. G. Mannerheim : Matka Kiinaan : tiedusteluraportti 1906–1908 ; suomentanut Harry Halén. Kirjokansi 36. Suomalaisen Kirjallisuuden Seura, Helsinki 2013
Kiinalaiset Mantšuriassa ja Venäjällä.: Rosvojoukoista Puna-armeijan palkkasotureiksi. Unholan aitta 49. Helsinki 2018
G. N. Potanin : Tarua ja totta Luoteis-Mongoliasta ja Urjanghaista. Unholan aitta 50. Helsinki 2018
Aiheesta muualla

Mamelukkien & Mannerheimin matkassa, Yliopisto-lehti 3/1997
Hyrsylä (Nummi)

Hyrsylän koulu
Hyrsylän kylä sijaitsee Lohjan Nummella. Kylän halkaisee kahtia seututie 110, joka oli ennen Ykköstie. Hyrsylän keskustassa sijaitsi ennen jopa kolme kauppaa, ja viimeinenkin niistä lakkautettiin 2000-luvulla. Kylä sijaitsee Koisjärven vieressä ja eteläpäässä se rajoittuu Saukkola–Lohja-tielle.
Maatilat

Hyrsylässä on kuusi päätilaa: Saukko, Mäkilä, Lonkala, Lanki, Uro ja Mikkola. Uron maatila sijaitsee seututien 110 pohjoispuolella, ja se on enemmäkseen keskittynyt naudan kasvatukseen. Muilla maatiloilla ei ole nykyään eläimiä. Viljely on loppunut Mäkilässä ja Mikkolassa. Lankin tilalla on Lankin Aitta -kahvila vanhassa vilja-aitassa.
Ala-aste

Hyrsylässä sijaitsee vuonna 2015 lakkautettu Hyrsylän koulun entinen ala-aste, joka myytiin 2017 Lohjan kaupungin hyväksymän tarjouksen mukaan Pedro Aibéolle. Koulurakennukseen suunnitellaan sekä asuntoja että yhteisöllistä toimintaa. Koulu sijaitsee Langin maatilan lähellä. Toimiessaan vielä ala-asteena koulussa annettiin opetusta noin 60 oppilaalle. Koulussa panostettiin erityisesti taito- ja taideaineisiin.
Kuuluisuudet

Aira Samulin – rakennuttanut Hyrsylän mutkan, rajakarjalaistyylisen talon.
Martti Marttelin – edusti Nummen Kipinää eri suuritasoisissa kilpailuissa ja kaatui talvisodassa.
Matthew Fox (täsmennyssivu)

Matthew Fox on muun muassa seuraavien henkilöiden nimi:
Matthew Fox (s. 1966), yhdysvaltalainen näyttelijä ja entinen malli
Matthew Fox (s. 1987), australialainen keskimatkojen juoksija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Matthew Fox”, voi hakea sivunnimihaulla, laajalla sivunnimihaulla tai tekstihaulla.
ITunes

| iTunes |
| --- | --- |

 Kuvakaappaus iTunes 12.1:sta
Kehittäjä:  Apple
Kehityshistoria
Ensijulkaisu:  9. tammikuuta 2001
Kehitystilanne:  aktiivinen
Tiedot
Ohjelmistotyyppi:  digitaalinen lataus   mediasoitin podcasting
Käyttökielet:  muun muassa suomeksi[lähde? ]
Alusta:  macOS, Windows
Lisenssi:  ilmaisohjelma, suljettu lähdekoodi
Aiheesta muualla
Apple iTunes
iTunes on Applen julkaisema maksuton musiikkisoitinohjelma, joka on saatavilla sekä macOS että Windows-käyttöjärjestelmille. iTunes-ohjelmistoa voi käyttää musiikin kuunteluun, videoiden katsomiseen, CD-levyjen muuntamiseen AAC- tai MP3-formaattiin sekä WMA-formaatin konvertointiin kyseisiin muotoihin, musiikkitiedostokokoelman organisointiin sekä musiikkitiedostojen siirtämiseen Applen iPod-, iPhone- ja iPad-laitteille.
iTunes sisältää myös maailman suosituimman verkkomusiikkikaupan, iTunes Storen sekä iPhone-puhelimille, iPod Touch -mediasoittimille ja iPad-taulutietokoneelle tarkoitetun App Store -sovelluskaupan.
Aiheesta muualla

Wikimedia Commonsissa on kuvia tai muita tiedostoja aiheesta .
iTunes Applen verkkosivuilla
Ohjelman historia versio versiolta (Arkistoitu – Internet Archive) (englanniksi)
I Can’t Breathe

| ”I Can’t Breathe” H> E.R. |
| --- | --- | --- |

Singlen tiedot
 Julkaistu: 19. kesäkuuta 2020
 Tekijä(t): Dernst Emile II Tiara Thomas Gabriella Wilson
 Tyylilaji: R&B
 Kesto: 04.47
 Levy-yhtiö: RCA
I Can’t Breathe on yhdysvaltalaislaulaja H.E.R.:n kappale. Kappale esitettiin ensimmäistä kertaa 10. kesäkuuta iHeartRadion Living Room Concert Series -ohjelmassa. Se julkaistiin singlenä  19. kesäkuuta 2020, jolloin Yhdysvalloissa vietettiin Juneteenth-päivää. Seuraavana keväänä kappale voitti vuoden laulun Grammy-palkinnon.
Kappale on tyyliltään R&B-balladi. Sen kirjoittivat H.E.R., Dernst Emile II ja Tiara Thomas. Kappale on yksi monista Black Lives Matter -liikkeen inspiroimista protestilauluista ja on kirjoitettu George Floydin sekä muiden poliisiväkivallan uhreina kuolleiden tummaihoisten yhdysvaltalaisten muistoksi. Sen nimi, ”I Can’t Breathe” (suom. en pysty hengittämään), on viittaus Floydin, Eric Garnerin ja yli seitsemänkymmenen muun vastaavanlaisessa tilanteessa kuolleen viimeisiin sanoihin, joista on muodostunut liikkeen iskulause.
Aiheesta muualla

Kappaleen musiikkivideo YouTubessa
Matthew Francis Ustrzycki

Matthew Francis Ustrzycki (s. 25. maaliskuuta 1932) on kanadalainen roomalaiskatolinen piispa. Hänet vihittiin papiksi Hamiltonin hiippakuntaan 30. toukokuuta 1959 ja nimitettiin sen vihkipiispaksi sekä Nationan titulaaripiispaksi 10. toukokuuta 1985. Piispaksi vihkiminen seurasi 3. heinäkuuta. Pääkonsekraattorina toimi Anthony Frederick Tonnos, jota avustivat Joseph Lawrence Wilhelm ja John Michael Sherlock.
Ustrzycki jäi eläkkeelle 1. kesäkuuta 2007.
Matthew Fox (yleisurheilija)

| Matthew Fox> Henkilötiedot |
| --- | --- |
Syntynyt: 15. helmikuuta 1987 (ikä 37)
Kansalaisuus:   Australia
Uran tiedot
Lempinimi:  Matt
Laji:  800 metrin juoksu
Seura:   Viipurin Urheilijat
Saavutukset
Ennätykset:  1.48.36 (Regensburg 2010)
 Tietolaatikko päivitetty 29. joulukuuta 2014 
Matthew Inglis Fox (s. 15. helmikuuta 1987) on australialainen keskimatkojen juoksija, joka kilpailee pääosin 800 metrillä. Fox edustaa suomalaisseura Viipurin Urheilijoita.
Fox muutti Australiasta Suomeen vuonna 2012. Hänen ennätyksensä 800 metrillä on vuonna 2010 Regensburgissa juostu 1.48.36. Vuonna 2014 Fox voitti pronssia Kalevan kisojen 800 metriltä ajalla 1.51.13.
Hypokaleeminen periodinen paralyysi

Hypokaleeminen periodinen paralyysi on perinnöllinen sairaus, joka aiheuttaa jaksoittaista lihasheikkoutta ja joskus vakavaa halvaantumista. Sairauden aiheuttaa viallinen CNA4A-geeni. Se periytyy yleensä autosomissa dominantisti. Tapauksia on kuitenkin todettu myös ilman perinnöllisyyttä. Hypokaleemista periodista paralyysiä sairastaa arviolta yksi ihminen 100 000:sta.
Yleensä hypokaleemisen periodisen paralyysin oireet puhkeavat nuoruusiässä. Oireet ovat kuitenkin mahdollisia jo alle 10-vuotiailla.
Heikkous tai halvaus ilmenee yleensä olkapäissä ja lanteissa, mutta se voi koskea myös käsivarsia, sääriä, silmien lihaksia sekä lihaksia, joita käytetään hengittänisessä ja nielemisessä. Kohtaukset esiintyvät yleensä hereillä ollessa, tavallisimmin unen tai levon jälkeen. Kesken liikunnan kohtauksia esiintyy vain harvoin. Kohtausten tyypillinen kesto on 3–24 tuntia, ja niiden puhkeamisen saattaa laukaista runsaan hiilihydraatti- ja suolapitoinen ruoka tai alkoholinkäyttö.
Jos kohtaus koskee hengittämisessä tai nielemisessä käytettäviä lihaksia, kyseessä on hätätila. Kohtausten aikana saattaa myös esiintyä vaarallisia rytmihäiriöitä. Kalium saattaa pysäyttää kohtauksen.
Aiheesta muualla

Terveyskirjasto: Hypokaleeminen periodinen paralyysi
Meitei-kirjaimisto

| Meitei |
| --- | --- |

Tyyppi:  abugida
Kielet:  manipuri
Kirjoitussuunta:  vasemmalta oikealle
ISO 15924:  Mtei, 337
Unicode-lohko:  ABC0–ABFF, AAE0–AAFF
Meitei eli meitei mayek on abugida-tyyppinen kirjoitusjärjestelmä, joka kehitettiin 1000-luvulla Koillis-Intiassa Manipurin osavaltiossa puhutun manipurin kielen kirjoittamiseen. Se oli manipurin pääasiallinen kirjaimisto 1700-luvulle asti, jolloin se korvattiin bengalilaisella kirjaimistolla. 1940- ja 1950-luvulla Manipurissa alettiin kampanjoida vanhan kirjaimiston uudelleen käyttöön ottamisen puolesta, ja kirjaimistoa on opetettu kouluissa bengalilaisten kirjainten rinnalla 1980-luvulta lähtien.
Hyrsylä

Hyrsylä (ven. Хюрсюля) on kylä Karjalan tasavallan Suojärven piirin Veskelyksen kunnassa, ennen sotia Suomelle kuuluneessa Raja-Karjalassa.
Luovutetun Karjalan Suojärven kunnasta itään työntyvä uloke on Hyrsylän mutka.
Suomelle kuuluessaan Hyrsylä kuului Suojärven kuntaan ja se sijaitsi valtion muusta alueesta lähes kuroutuneella Venäjän puolelle työntyvällä alueella niin kutsutussa Hyrsylän mutkassa (liv. Hyrsylänmutku). Erikoinen rajalinjaus oli alun perin muodostunut 1600-luvun alussa Stolbovan rauhan rajankäynnin yhteydessä.
Hyrsylän mutkan alueella oli kolme kylää, Hyrsylä, Ignoila ja Hautavaara. Ne ovat edelleen 2000-luvulla Venäjällä asuttuja kyliä, mutta palveluja niissä ei ole.[lähde? ]
Hyrsylän kylä kuului Suomen itsenäisyyden alussa Salmin pitäjään, josta se liitettiin vuonna 1931 Suojärveen. Maantie Suojärvelle valmistui vuonna 1926. Suuruhtinaskunnan aikana yhteydet olivat olleet hyvät vain Venäjän suuntaan. Aikojen mittaan Hyrsylän kylä on kuulunut moneen valtioon: Venäjään, Ruotsiin, jälleen Venäjään, Suomen suuriruhtinaskuntaan, Suomeen, Neuvostoliittoon, Venäjän federaatioon.[lähde? ]
Eräs tunnetuimmista Hyrsylästä kotoisin olleista oli Aira Samulin, joka perusti Lohjalle yleisölle avoimen karjalaistaloa muistuttavan Hyrsylän Mutka -nimisen kodin, joka on Museoviraston vuonna 2022 suojelema.
Hyrsylän mutkassa puhuttiin ennen sotia livvinkarjalan kieltä.
Hyrsylän mutka talvisodassa

Talvisodan sytyttyä jäi Hyrsylästä ja muista Suojärven pitäjän kylistä siviiliväestöä hyökkäävien neuvostojoukkojen vangiksi. Nämä kylien siviiliasukkaat vietiin keskitysleirille Interposolkan kylään Petroskoin eteläpuolelle ja Kaimaojan leirille Kontupohjan länsipuolelle. Yhteensä Suojärven rajakylistä jäi runsaat 1 700 siviilivankia, joista vajaa puolet oli Hyrsylän mutkan kylistä. Asiaa käsittelee Tasavallan panttivangit -kirja. Usein puhutaan virheellisesti vain Hyrsylän mutkan alueelta jääneistä siviilisotavangeista, vaikka muista Suojärven kylistä jäi siviilisotavankeja enemmän.[lähde? ]
Moskovan rauhan ehtojen mukaisen vankienpalautuksen jälkeen 25. toukokuuta 1940 voitiin todeta, että siviilisotavangeista oli kuollut leiriaikana 102 henkeä. Nämä siviiliuhrit on luetteloitu Nurmeksen Bomban talon yhteydessä olevan tsasounan edustalla olevaan kivipaateen. Nuorimmat uhrit olivat ainoastaan muutaman viikon ikäisiä, vanhimmat yli 80-vuotiaita.[lähde? ]
Kirjallisuus

Konttinen, Helinä (toim.): Hyrzylän kumbuzil: Hyrsylän kylä itärajan mutkassa.  (Osa kirjan tekstistä on karjalan kielellä)  Helsinki:  Hyrzylniekat, 2012.  ISBN 978-952-93-0970-2.
Aiheesta muualla

Hyrsylä Suojärven pitäjäseuran sivut
Hyrsylän mutka Suojärven pitäjän karttahahmotelmassa luovutettukarjala.fi
Suomenmaan kartta, karttasivu B7, Weilin & Göös 1898 sisältäen Hyrsylän mutkan
Valde Näsi: Rajamutkan isänmaallisuutta, Hakkapeliitta, 14.10.1930, nro 42, s. 10, Kansalliskirjaston digitaaliset aineistot
Valde Näsi: Hyrsylän rajamutkan tarina, Hakkapeliitta, 15.11.1932, nro 46, s. 20, Kansalliskirjaston digitaaliset aineistot
Suojärven Hyrsylän mutkan asukkaat palaamassa sotavankeudesta 1940.
Homologia

Matematiikassa homologia on tapa rakentaa Abelin ryhmiä tai moduleja, jotka luonnehtivat homomorfisin kuvauksin kytketyn moduulijonon tiettyjä ominaisuuksia. Ko. jono muodostetaan tavallisesti siten että se kuvaa jotain matemaattista objektia, jolloin homologia kertoo jotain kiintoisaa tästä objektista.
Homologia alkoi topologisten avaruuksien luokittelusta ja kehittyi yleiseksi algebralliseksi teoriaksi, jota käytetään algebrallisessa geometriassa, ryhmäteoriassa, topologiassa jne. Topologisessa yhteydessä käytettyjä homologiateorioita yhdistävät Eilenbergin–Steenrodin aksioomat.
Yleinen rakennelma

Olkoon  X avaruus, jossa voidaan rakentaa Abelin ryhmistä tai moduleista koostuva ketjukompleksi  A, joka sisältää jotain tietoa  X:stä ja jonka jäsenien välillä on homomorfismeja
missä  d_{n}:A_{n}\to A_{n-1} ja  d_{n}\circ d_{n+1}=0, niin voidaan rakentaa homologiaryhmät seuraavalla tavalla: homomorfismien välillä oleva yhtälö tarkoittaa, että  Im(d_{n+1})\subset Ker(d_{n}), ja voidaan rakentaa tekijäryhmä  Ker(d_{n})/Im(d_{n+1}), jonka sanotaan olevan  n. homologiaryhmä  X:stä.